সভায় আলোচকগণ, বর্জ্যজীবী নারী ও শিশুদের মানবাধিকার রক্ষায় সরকারকে উদ্যোগ গ্রহণ করার জন্য আহ্বান জানানো হয়। সেই সাথে বর্জ্যজীবী শিশুদের স্বাস্থ্য, শিক্ষা এবং জীবন ও জীবিকা অবস্থার উন্নয়নে নীতি নির্ধারকদের দৃষ্টি আকর্ষণের উদ্দেশ্যে ধারাবাহিক প্রতিবেদন প্রকাশ করার উপর গুরুত্ব আরোপ করেন। জাতীয় অর্থনীতিতে বড় ধরনের ভূমিকা থাকা সত্ত্বে¡ও বর্জ্যজীবীরা সমাজের এক অবহেলিত শ্রেণি হিসেবে বিবেচিত। এছাড়াও ডাম্পিং সাইটে গিয়ে বর্জ্যজীবী মানুষগুলো বিভিন্ন ক্ষতিকর দ্রব্য ও ভয়াবহ রোগ-জীবাণুুর শিকার বা সংক্রমিত হয়ে মারাত্মক ঝুঁকির মধ্যে পড়ে। এদের মধ্যে ডায়েরিয়ার হার শতকরা ২৫ ভাগ। শতকরা ১০০ ভাগই খাবার আগে হাত ধোয় না। আবার শতকরা ৪২ জনই তিন বেলা খাবার পায় না। বড়দের পাশাপাশি শিশুরাও ডাম্পিং সাইট ও ডাস্টবিনের আশেপাশের অস্বাস্থ্যকর পরিবেশে থাকে এবং দীর্ঘ সময় সেখানে অবস্থান করার কারণে ডায়েরিয়ায় এবং গ্যাস্ট্রিকে ভোগে। এছাড়াও কলেরা, আমাশয়, এইচআইভি সংক্রমণ, নানা ধরণের চর্মরোগ, জন্ডিস, নিউমোনিয়া, ম্যালেরিয়ায় আক্রান্ত হয়। স্বাস্থ্য সমস্যা নিয়ে কোন ভাল চিকিৎসা কেন্দ্রে বা চিকিৎসকের কাছে যাবার সুযোগ ও সামর্থ্য নেই তাই তারা স্থানীয় হাতুড়ে ডাক্তার বা ঔষধের দোকান থেকে চিকিৎসা নিয়ে থাকে। অনেক সময় বর্জ্যবাহী ট্রাক ও লেভেলিং মেশিন বা বুলডোজারের সাথে দুর্ঘটনার শিকার হয়। অনেকের অঙ্গহানি হয়ে চিরতরে পঙ্গু হয়ে যায়। বর্জ্য সংগ্রহের সময় তারা মাস্ক ব্যবহার করে না। হাতে গ্লোবস বা পায়ে ভারী বুট জুতা পরে না। এগুলো ব্যবহার করলে তারা অস্বস্তিবোধ করে এবং মনে করে শত শত নারী-পুরুষের মধ্যে বর্জ্য সংগ্রহের প্রতিযোগিতায় পিছিয়ে পড়বে। বর্জ্যজীবীদের প্রায় সবাই নিরক্ষর এবং তাদের কোন প্রাতিষ্ঠানিক শিক্ষা নেই তাই তাদের কোন মাধ্যম থেকে স্বাস্থ্য শিক্ষা পাবার সুযোগও নেই।